《雨中寄徐二》
宋代·刘敞

北风吹飞雨，中夏变早寒。浮云满天地，坎井成波澜。

秋兴集我怀，旅愁散无端。阳光旦自匿，后土何得乾。

嗟君贫非病，所寄瓢与箪。陋巷无杂宾，商歌激清弹。

甚愿裹薄饭，相从餍朝餐。亦思造旸谷，相与晞朝冠。

力弱泥潦深，乃知行路难。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。